CELEX: 32000D0058
Language: el
Date: 2000-01-11 00:00:00
Title: 2000/58/ΕΚ: Απόφαση της Επιτροπής, της 11ης Ιανουαρίου 2000, που επιτρέπει προσωρινά στα κράτη μέλη να λάβουν συμπληρωματικά μέτρα κατά της εξάπλωσης του Bursaphelenchus xylophilus (Steiner et Bohrer) Nickle et al., όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bόhrer) Nickle et al. [κοινοποιηθείσα υπό τον αριθμό Ε(1999) 5193]

Avis juridique important

|

32000D0058

2000/58/ΕΚ: Απόφαση της Επιτροπής, της 11ης Ιανουαρίου 2000, που επιτρέπει προσωρινά στα κράτη μέλη να λάβουν συμπληρωματικά μέτρα κατά της εξάπλωσης του Bursaphelenchus xylophilus (Steiner et Bohrer) Nickle et al., όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bόhrer) Nickle et al. [κοινοποιηθείσα υπό τον αριθμό Ε(1999) 5193]  

Επίσημη Εφημερίδα αριθ. L 021 της 26/01/2000 σ. 0036 - 0040

ΑΠΟΦΑΣΗ ΤΗΣ ΕΠΙΤΡΟΠΗΣτης 11ης Ιανουαρίου 2000που επιτρέπει προσωρινά στα κράτη μέλη να λάβουν συμπληρωματικά μέτρα κατά της εξάπλωσης του Bursaphelenchus xylophilus (Steiner et Bührer) Nickle et al., όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bührer) Nickle et al.[κοινοποιηθείσα υπό τον αριθμό Ε(1999) 5193](2000/58/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινόtητα(1), όπως τροποποιήθηκε τελευταία από την οδηγία 1999/53/ΕΚ της Επιτροπής(2), και ιδίως το άρθρο 15 παράγραφος 3,Εκτιμώντας τα ακόλουθα:(1) εφόσον ένα κράτος μέλος κρίνει ότι υπάρχει άμεσος κίνδυνος από την εισαγωγή στο έδαφός του του νηματώδους του πεύκου Bursaphelenchus xylophilus (Steiner et Bührer) Nickle et al., από άλλο κράτος μέλος, δύναται να λάβει ενδεχομένως τα απαιτούμενα προσωρινά μέτρα για να προστατευθεί από τον εν λόγω κίνδυνο·(2) η Πορτογαλία ενημέρωσε, στις 25 Ιουνίου 1999, τα λοιπά κράτη μέλη και την Επιτροπή ότι ορισμένα δείγματα πεύκων που προέρχονται από το έδαφός της, διαπιστώθηκε ότι είχαν προσβληθεί από τον Bursaphelenchus xylophilus (Steiner et Bührer) Nickle et al. Επίσης, η Πορτογαλία υπέβαλε συμπληρωματικές εκθέσεις στις οποίες αναφέρετο ότι περισσότερα δείγματα πεύκων είχαν προσβληθεί από τον Bursaphelenchus xylophilus (Steiner et Bührer) Nickle et al.·(3) με βάση τα παρασχεθέντα από την Πορτογαλία προαναφερθέντα στοιχεία, η Σουηδία ενέκρινε, στις 29 Σεπτεμβρίου 1999, ορισμένα συμπληρωματικά μέτρα που περιλάμβαναν μια ειδική θερμική επεξεργασία και τη χρήση φυτοϋγειο-νομικού διαβατηρίου, για όλη την ξυλεία που εξάγεται από την Πορτογαλία, με σκοπό την ενίσχυση της προστασίας από την εισαγωγή του Bursaphelenchus xylophilus (Steiner et Bührer) Nickle et al. από την Πορτογαλία·(4) δεν κατέστη ακόμα δυνατό είτε να εντοπισθεί η πηγή της μόλυνσης, παρά το γεγονός ότι, από ορισμένα στοιχεία προκύπτει ότι το πιθανότερο αίτιο είναι το υλικό συσκευασίας, είτε να προσδιορισθεί πλήρως η έκταση της εν λόγω μόλυνσης στην Πορτογαλία·(5) είναι κατά συνέπεια απαραίτητο να λάβει η Πορτογαλία ειδικά μέτρα. Είναι επίσης απαραίτητο να εγκρίνουν τα λοιπά κράτη μέλη συμπληρωματικά μέτρα για να προστατευθούν από τον εν λόγω κίνδυνο·(6) τα προαναφερθέντα μέτρα πρέπει να αναφέρονται σε μετακινήσεις ξυλείας, απομονωμένου φλοιού και φυτών ξενιστών από την Πορτογαλία στα λοιπά κράτη μέλη. Εντούτοις, είναι απαραίτητο να μην εφαρμόζονται τα εν λόγω μέτρα για μετακινήσεις από περιοχή(-ές) στην Πορτογαλία στην (στις) οποία(-ες) διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bührer) Nickle et al, σε άλλα κράτη μέλη, καθώς και για την ξυλεία του Τhuja L.·(7) απαιτείται επίσης να λάβει η Πορτογαλία μέτρα για τον έλεγχο της εξάπλωσης του Bursaphelenchus xylophilus (Steiner et Bührer) Nickle et al., με σκοπό την εξάλειψή του·(8) εφόσον καταστεί προφανές ότι τα έκτακτα μέτρα που αναφέρονται στην παρούσα απόφαση δεν επαρκούν για να προληφθεί η εμφάνιση του Bursaphelenchus xylophilus (Steiner et Bührer) Nickle et al., ή εφόσον δεν έχουν εφαρμοστεί τα μέτρα αυτά, θα πρέπει να προβλεφθούν αυστηρότερα ή εναλλακτικά μέτρα·(9) οι επιπτώσεις των έκτακτων μέτρων θα αξιολογούνται συνεχώς κατά τη διάρκεια της περιόδου 1999/2000, ιδίως με βάση τα στοιχεία που θα πρέπει να παρασχεθούν από την Πορτογαλία και τα λοιπά κράτη μέλη. Με βάση τα αποτελέσματα της εν λόγω αξιολόγησης, θα εξεταστούν πιθανά επακόλουθα μέτρα που θα εφαρμοστούν κατά την εισαγωγή ξυλείας και απομονωμένου φλοιού κωνοφόρων (Cοniferales), με εξαίρεση την ξυλεία του Τhuja L., και τα φυτά των ειδών Abies Mill., Cedrus Trew, Larix Mill., Picea Α. Dietr., Pinus L., Pseudotsuga Carr. και Tsuga Carr., εκτός των καρπών και σπόρων προς σπορά, με προέλευση την Πορτογαλία·(10) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Όσον αφορά την ξυλεία και τον απομονωμένο φλοιό που αναφέρονται στο παράρτημα της παρούσας απόφασης, καθώς και τα φυτά των ειδών Abies Mill., Cedrus Τrew, Lαrix Mill., Picea Α. Dietr., Pinus L., Pseudotsuga Carr. και Tsuga Carr., εκτός των καρπών και σπόρων προς σπορά, η Πορτογαλία διασφαλίζει ότι μέχρι τις 31 Δεκεμβρίου 2000 θα πληρούνται τουλάχιστον οι όροι του παραρτήματος, εφόσον η εν λόγω ξυλεία, ο απομονωμένος φλοιός και τα φυτά μεταφέρονται στο εσωτερικό της Πορτογαλίας ή σε άλλα κράτη μέλη, από περιοχές της Πορτογαλίας εκτός εκείνων που έχουν καθοριστεί σύμφωνα με τις διατάξεις του άρθρου 4 και στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bührer) Nickle et al.Οι όροι που διευκρινίζονται στο σημείο α) του παραρτήματος της παρούσας απόφασης, εφαρμόζονται μόνο για τις αποστολές που εξάγονται από την Πορτογαλία μετά την 31η Ιανουαρίου 2000.Άρθρο 2Τα κράτη μέλη προορισμού, εκτός της Πορτογαλίας:- δύνανται να υποβάλλουν σε δοκιμές ανίχνευσης του Bursaphelenchus xylophilus (Steiner et Bührer) Nickle et al. τις αποστολές ξυλείας και απομονωμένου φλοιού, που διευκρινίζονται στο παράρτημα της παρούσας απόφασης, καθώς και των φυτών των ειδών Abies Mill., Cedrus Trew, Larix Mill., Picea Α. Dietr., Pinus L., Pseudοtsuga Carr, και Tsuga Carr., εκτός των καρπών και σπόρων προς σπορά, που προέρχονται από την Πορτογαλία και εισάγονται στο έδαφός τους·- δύναται να λαμβάνουν περαιτέρω ενδεδειγμένα μέτρα για τη διεξαγωγή επίσημων επιθεωρήσεων της ξυλείας και του απομονωμένου φλοιού που διευκρινίζονται στο παράρτημα της παρούσας απόφασης, καθώς και των ειδών Abies Mill., Cedrus Trew, Larix Mill., Picea Α. Dietr., Pinus L., Pseudοtsuga Carr, και Tsuga Carr., εκτός των καρπών και σπόρων προς σπορά, που προέρχονται από την Πορτογαλία και εισάγονται στο έδαφός τους.Άρθρο 3Τα κράτη μέλη διεξάγουν επίσημες επιθεωρήσεις για την ανίχνευση του Bursaphelenchus xylophilus (Steiner et Bührer) Nickle et al., στην ξυλεία και τον απομονωμένο φλοιό που διευκρινίζονται στο παράρτημα της παρούσας απόφασης, καθώς και σε φυτά των ειδών Abies Mill., Cedrus Trew, Larix Mill., Picea Α. Dietr., Pinus L., Pseudοtsuga Carr, και Tsuga Carr., εκτός των καρπών και σπόρων προς σπορά, που προέρχονται από τη χώρα τους, για να επιβεβαιωθεί η απουσία του Bursaphelenchus xylophilus (Steiner et Βϋhτeτ) Nickle et al.Τα αποτελέσματα των επιθεωρήσεων που προβλέπονται στην πρώτη παράγραφο, κοινοποιούνται στα λοιπά κράτη μέλη και στην Επιτροπή μέχρι τις 15 Οκτωβρίου 2000. Εντούτοις, μέχρι τις 15 Ιανουαρίου 2000 πρέπει να υποβληθεί στα λοιπά κράτη μέλη και στην Επιτροπή μια πρώτη έκθεση των αποτελεσμάτων της επιθεώρησης που έχει διεξαχθεί στην Πορτογαλία.Η επιθεώρηση που διεξάγεται από την Πορτογαλία σύμφωνα με την πρώτη παράγραφο, δύναται να παρακολουθείται από τους εμπειρογνώμονες που αναφέρονται στο άρθρο 19α της οδηγίας 77/93/ΕΟΚ σύμφωνα με την προβλεπόμενη διαδικασία.Άρθρο 41. Η Πορτογαλία καθορίζει τις περιοχές στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bührer) Nickle et al. λαμβάνοντας υπόψη τα αποτελέσματα των επιθεωρήσεων οι οποίες αναφέρονται στο άρθρο 3 και έχουν διεξαχθεί στις εν λόγω περιοχές.2. Η Επιτροmή καταρτίζει κατάλογο των "περιοχών" στις οποίες διαπιστώθηκε ότι δεν έχει εμφανιστεί ο Bursaphelenchus xylophilus (Steiner et Bührer) Nickle et al. και διαβιβάζει τον εν λόγω κατάλογο στη μόνιμη φυτοϋγειονομική επιτροπή και στα κράτη μέλη.Άρθρο 5Τα κράτη μέλη προσαρμόζουν, το αργότερο μέχρι τις 31 Ιανουαρίου 2000, τα μέτρα που έχουν εγκρίνει για να προστατευτούν από την εισαγωγή και την εξάπλωση του Bursaphelenchus xylophilus (Steiner et Bührer) Nickle et al., κατά τρόπο που τα εν λόγω μέτρα συμφωνούν με τα άρθρα 1 και 2.Άρθρο 6Η παρούσα απόφαση θα αναθεωρηθεί μέχρι τις 15 Νοεμβρίου του 2000 το αργότερο.Άρθρο 7Η παρούσα απόφαση απευθύνεται στα κράτη μέλη.Βρυξέλλες, 11 Ιανουαρίου 2000.Για την ΕπιτροπήDavid BYRNEΜέλος της Επιτροπής(1) ΕΕ L 26 της 31.1.1977, σ. 20.(2) ΕΕ L 142 της 5.6.1999, σ. 29.ΠΑΡΑΡΤΗΜΑΓια τους σκοπούς του άρθρου 1, πρέπει να πληρούνται οι ακόλουθοι όροι:α) ΣΕ ΠΕΡΙΠΤΩΣΗ ΜΕΤΑΚΙΝΗΣΕΩΝ ΣΕ ΑΛΛΑ ΚΡΑΤΗ ΜΕΛΗαα) Των φυτών Abies Mill., Cedrus Trew, Larix Mill., Picea Α. Dietr., Pinus L., Pseudotsuga Carr. και Tsuga Carr., εκτός των καρπών και σπόρων προς σπορά:Επίσημη δήλωση ότι:- τα φυτά έχουν υποστεί επίσημη επιθεώρηση και κρίθηκε ότι δεν εμφανίζουν ενδείξεις ή συμπτώματα του Bursaphelenchus xylophilus (Steiner et Bührer) Nickle et al,- δεν έχουν παρατηρηθεί συμπτώματα του Bursaphelenchus xylophilus (Steiner et Bührer) Nickle et al στον τόπο παραγωγής ή στο άμεσο περιβάλλον, από την έναρξη της τελευταίας πλήρους βλαστικής περιόδουκαι- συνοδεύονται από ένα φυτοϋγειονομικό διαβατήριο που συντάσσεται και εκδίδεται σύμφωνα με τις διατάξεις της οδηγίας 92/105/ΕΟΚ της Επιτροπής(1).αβ) Της ξυλείας και του απομονωμένου φλοιού κωνοφόρων (Coniferales), με εξαίρεση την ξυλεία του Thuja L., εκτός της ξυλείας υπό μορφή:- ροκανιδιών, πριονιδιών, υπολειμμάτων ή απορριμμάτων ξύλου που παράγονται εξ ολοκλήρου ή εν μέρει από τα εν λόγω κωνοφόρα,- κιβωτίων συσκευασίας, ξύλινων κυτίων ή βαρελιών,- παλετών, παλετοκιβωτίων ή άλλων τελάρων φόρτωσης,- υποστρωμάτων φορτίου, διαχωριστικών και υποστηριγμάτων,συμπεριλαμβανομένης όμως της ξυλείας που δεν έχει διατηρήσει τη φυσική της κυλινδρική επιφάνεια, καθώς και του απομονωμένου φλοιού:επίσημη δήλωση ότι η ξυλεία ή ο απομονωμένος φλοιός:- έχει υποστεί κατάλληλη θερμική επεξεργασία για την επίτευξη ελάχιστης θερμοκρασίας στον πυρήνα του ξύλου 56 °C επί 30 λεπτά για να διασφαλιστεί ότι είναι απαλλαγμένη από τον ζώντα Bursaphelenchus xylophilus (Steiner et Bührer) Nickle et al,και- συνοδεύεται από το εν λόγω φυτοϋγειονομικό διαβατήριο.αγ) Της ξυλείας κωνοφόρων (Coniferales), με εξαίρεση την ξυλεία του Thuja L., υπό μορφή πριονιδιών, ροκανιδιών, υπολειμμάτων ή απορριμμάτων υλοτομίας, που έχουν παραχθεί εξ ολοκλήρου ή εν μέρει από τα εν λόγω κωνοφόρα:Επίσημη δήλωση ότι η ξυλεία:- έχει υποστεί κατάλληλο υποκαπνισμό για να διασφαλιστεί ότι είναι απαλλαγμένη από τον ζώντα Bursaphelenchus xylophilus (Steiner et Bührer) Nickle et al,και- συνοδεύεται από το εν λόγω φυτοϋγειονομικό διαβατήριο.αδ) Της ξυλείας κωνοφόρων (Coniferales), με εξαίρεση την ξυλεία του Τhuja L., υπό μορφή κιβωτίων συσκευασίας, ξύλινων κυτίων ή βαρελιών, παλετών, παλετοκιβωτίων ή άλλων τελάρων φόρτωσης, υποστρωμάτων φορτίου, διαχωριστικών και υποστηριγμάτων, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια:Η ξυλεία πρέπει:- να είναι αποφλοιωμένη,- να είναι απαλλαγμένη από οπές ξυλοφάγου διαμέτρου άνω των 3 mm,- να έχει περιεκτικότητα σε υγρασία, ως ποσοστό της ξηράς ύλης, μικρότερη του 20 % κατά τη στιγμή της παραγωγής.β) ΣΕ ΠΕΡΙΠΤΩΣΕΙΣ ΜΕΤΑΚΙΝΗΣΕΩΝ ΕΝΤΟΣ ΤΗΣ ΠΟΡΤΟΓΑΛΙΑΣβα) Τα φυτά των ειδών Abies Mill., Cedrus Τrew, Larix Mill., Picea Α. Dietr., Pinus L., Pseudotsuga Carr. και Τsuga Carr., εκτός των καρπών και σπόρων προς σπορά:- που έχουν αναπτυχθεί σε τόπους παραγωγής στους οποίους, ή στο άμεσο περιβάλλον τους, δεν έχουν διαπιστωθεί συμπτώματα του Bursaphelenchus xylophilus (Steiner et Bührer) Nickle et al από την έναρξη της τελευταίας βλαστικής περιόδου και κρίθηκε, κατά τη διάρκεια επίσημων επεθεωρήσεων, ότι δεν εμφανίζουν ενδείξεις ή συμπτώματα του Bursaphelenchus xylophilus (Steiner et Bührer) Nickle et al, πρέπει να συνοδεύονται από το εν λόγω φυτοϋγειονομικό διαβατήριο όταν μεταφέρονται από τον τόπο παραγωγής,- που έχουν αναπτυχθεί σε τόπους παραγωγής στους οποίους, ή στο άμεσο περιβάλλον τους, έχουν εμφανιστεί συμπτώματα του Bursaphelenchus xylophilus (Steiner et Bührer) Nickle et al, από την έναρξη της τελευταίας βλαστικής περιόδου, ή διαπιστώθηκε ότι έχουν προσβληθεί από τον Bursaphelenchus xylophilus (Steiner et Bührer) Nickle et al, δεν θα μεταφέρονται από τον τόπο παραγωγής και θα καταστρέφονται με καύση,- που έχουν αναπτυχθεί σε τόπους όπως δάση, δημόσιους ή ιδιωτικούς κήπους, όπου, είτε έχει διαπιστωθεί ότι έχουν προσβληθεί από τον Bursaphelenchus xylophilus (Steiner et Bührer) Nickle et al, είτε παρουσιάζουν τυχόν συμπτώματα κακής υγειονομικής κατάστασης, σε περιοχές που έχουν επίσημα χαρακτηρισθεί ως προσβεβλημένες περιοχές, ή σε εγκαταλελειμμένες περιοχές, θα υφίστανται άμεση κοπή υπό επίσημο έλεγχο.ββ) Κατά την περίοδο μεταξύ της 1ης Νοεμβρίου και της 1ης Μαρτίου, η ξυλεία κωνοφόρων (Coniferales), με εξαίρεση την ξυλεία του Thuja L., που κατάγεται από περιοχές:ββα) όπου διαπιστώθηκε η παρουσία του Bursaphelenchus xylophilus (Steiner et Bührer) Nickle et al:ββαα) υπό μορφή στρόγγυλης ή πριστής ξυλείας, με ή χωρίς φλοιό, που έχει παραχθεί από τα εν λόγω κωνοφόρα και διαπιστώθηκε ότι έχει προσβληθεί από τον Bursaphelenchus xylophilus (Steiner et Bührer) Nickle et al, ή βρίσκεται σε εγκαταλελειμμένες περιοχές, ή παρουσιάζει τυχόν συμπτώματα κακής υγειονομικής κατάστασης, είτε:- καταστρέφεται με καύση στο άμεσο περιβάλλον του χώρου υλοτόμησης ή- μεταφέρεται υπό επίσημο έλεγχο, για να κοπεί σε ροκανίδια και να χρησιμοποιηθεί σε μια εγκατάσταση επεξεργασίας ξύλου στη προσβεβλημένη περιοχή ή- μεταφέρεται υπό επίσημο έλεγχο, σε μια βιομηχανική εγκατάσταση εντός της προσβεβλημένης περιοχής, για να χρησιμοποιηθεί ως καυσόξυλο εντός των εν λόγω εγκαταστάσεων ή- αποφλοιώνεται στον τόπο υλοτόμησης ή στο άμεσο περιβάλλον που και στη συνέχεια μεταφέρεται, υπό επίσημο έλεγχο, σε εγκατάσταση επεξεργασίας, οπουδήποτε στην Πορτογαλία, όπου η ξυλεία δύναται, πριν από την 2α Μαρτίου, είτε:- να κοπεί σε ροκανίδια και να χρησιμοποιηθεί για βιομηχανικούς σκοπούς ή- να υποστεί θερμική επεξεργασία κατά τρόπο που να επιτευχθεί ελάχιστη θερμοκρασία στον πυρήνα του ξύλου 56 °C επί 30 λεπτά. Επιτρέπεται η περαιτέρω μετακίνηση της εν λόγω θερμικά επεξεργασμένης ξυλείας, εφόσον η ξυλεία συνοδεύεται από το εν λόγω φυτοϋγειονομικό διαβατήριο.ββαβ) υπό μορφή στρόγγυλης ή πριστής ξυλείας, με ή χωρίς φλοιό, που έχει παραχθεί από τα εν λόγω κωνοφόρα και δεν παρουσιάζει συμπτώματα του Bursaphelenchus xylophilus (Steiner et Bührer) Nickle et al, μεταφέρεται, υπό επίσημο έλεγχο, σε εγκαταστάσεις επεξεργασίας ξύλου, οπουδήποτε εντός της Πορτογαλίας, όπου η ξυλεία είτε:- κόπτεται σε ροκανίδια και χρησιμοποιείται για βιομηχανικούς σκοπούς ή- υφίσταται θερμική επεξεργασία κατά τρόπο που να επιτευχθεί ελάχιστη θερμοκρασία στον πυρήνα του ξύλου 56 °C επί 30 λεπτά. Η περαιτέρω μετακίνηση της εν λογω θερμικά επεξεργασμένης ξυλείας επιτρέπεται εφόσον η ξυλεία συνοδεύεται από το εν λόγω φυτοϋγειονομικό διαβατήριο·βββ) όπου δεν έχει διαπιστωθεί η εμφάνιση του Bursaphelenchus xylophilus (Steiner et Bührer) Nickle et al:βββα) υπό μορφή στρόγγυλης ή πριστής ξυλείας, με ή χωρίς φλοιό, που έχει παραχθεί από τα εν λόγω κωνοφόρα που παρουσιάζουν συμπτώματα μαρασμού, υφίσταται δειγματοληψία ελέγχεται για την ανίχνευση του Bursaphelenchus xylophilus (Steiner et Bührer) Nickle et al. Στην περίπτωση επιβεβαίωσης της παρουσίας του Bursaphelenchus xylophilus (Steiner et Bührer) Nickle et al, η ξυλεία θα αποτελεί, το αντικείμενο των διατάξεων που αναφέρονται στο σημείο ββαα) και η περιοχή θα προσδιορίζεται ως προσβεβλημένη περιοχή·ββββ) υπό μορφή στρόγγυλης ή πριστής ξυλείας, δύναται να μεταφέρεται οπουδήποτε στην Πορτογαλία. Εφόσον μεταφερθεί σε προσβεβλημένη(-ες) περιοχή(-ές), η εν λόγω ξυλεία στην (στις) προσβεβλημένη(-ες) περιοχή(-ές):- αποθηκεύεται χωριστά από τη λοιπή ξυλεία κωνοφόρων και προσδιορίζεται ανά είδος, τόπο καταγωγής και παραγωγό,- αποφλοιώνεται πριν από την 2α Μαρτίου.βγ) Κατά την περίοδο μεταξύ της 2ας Μαρτίου και της 31ης Οκτωβρίου, η ξυλεία κωνοφόρων (Coniferales), με εξαίρεση την ξυλεία του Τhuja L., υπό μορφή στρόγγυλης ή πριστής ξυλείας, καταγωγής περιοχών:βγα) στις οποίες έχει διαπιστωθεί η παρουσία του Bursaphelenchus xylophilus (Steiner et Bührer) Nickle et al:βγαα) που έχει παραχθεί από τα εν λόγω κωνοφόρα και διαπιστώνεται ότι έχει προσβληθεί από τον Bursaphelenchus xylophilus (Steiner et Bührer) Nickle et al ή βρίσκεται σε εγκαταλελειμμένες περιοχές ή παρουσιάζει τυχόν συμπτώματα κακής υγειονομικής κατάστασης:- είτε καταστρέφεται αμέσως, εντός της προσβεβλημένης περιοχής, υπό επίσημο έλεγχο, σε κατάλληλους τόπους, με καύση- είτε αποφλοιώνεται αμέσως, εντός της προσεβλημένης περιοχής, σε κατάλληλους χώρους, εκτός του δάσους, και στη συνέχεια μεταφέρεται, υπό επίσημο έλεγχο, σε χώρους αποθήκευσης οι οποίοι διαθέτουν ενδεδειγμένες και εγκεκριμένες εγκαταστάσεις υγρής αποθήκευσης, που διατίθενται τουλάχιστον κατά τη διάρκεια της προαναφερθείσας περιόδου, με σκοπό την περαιτέρω μεταφορά, είτε:- σε εγκαταστάσεις εντός της προσβεβλημένης περιοχής, για να κοπεί αμέσως σε ροκανίδια και να χρησιμοποιηθεί για βιομηχανικούς σκοπούςείτε- σε εγκαταστάσεις εντός της προσβεβλημένης περιοχής, για να χρησιμοποιηθεί άμεσα ως καυσόξυλο εντός των εν λόγω εγκαταστάσεων·βγαβ) που έχει παραχθεί από τα εν λόγω κωνοφόρα που δεν παρουσιάζουν συμπτώματα του Bursaphelenchus xylophilus (Steiner et Bührer) Nickle et al, αποφλοιώνεται αμέσως στον τόπο υλοτόμησης ή στο άμεσο περιβάλλον του και στη συνέχεια μεταφέρεται, υπό επίσημο έλεγχο, σε εγκαταστάσεις εντός της μολυσμένης περιοχής, όπου η ξυλεία είτε:- κόπτεται σε ροκανίδια και χρησιμοποιείται για βιομηχανικούς σκοπούς είτε- υφίσταται θερμική επεξεργασία κατά τρόπο που να επιτευχθεί ελάχιστη θερμοκρασία στον πυρήνα του ξύλου 56 °C επί 30 λεπτά. Η περαιτέρω μετακίνηση της εν λόγω θερμικά επεξεργασμένης ξυλείας επιτρέπεται εφόσον η ξυλεία συνοδεύεται από το εν λόγω φυτοϋγειονομικό διαβατήριο·βγβ) στις οποίες δεν έχει διαπιστωθεί η παρουσία του Bursaphelenchus xylophilus (Steiner et Bührer) Nickle et al:βγβα) υπό μορφή στρόγγυλης ή πριστής ξυλείας, με ή χωρίς φλοιό, που έχει παραχθεί από τα εν λόγω κωνοφόρα που παρουσιάζουν συμπτώματα μαρασμού, υφίσταται δειγματοληψία και ελέγχεται για να ανιχνευτεί της παρουσίας του Bursaphelenchus xylophilus (Steiner et Bührer) Nickle et al. Σε περίπτωση επιβεβαίωσης της παρουσίας του Bursaphelenchus xylophilus (Steiner et Bührer) Nickle et al, η ξυλεία θα αποτελεί το αντικείμενο των διατάξεων που αναφέρονται στο σημείο ββαα) και η περιοχή θα προσδιορίζεται ως προσβεβλημένη περιοχή·βγββ) υπό μορφή στρόγγυλης ή πριστής ξυλείας, δύναται να μεταφέρεται οπουδήποτε στην Πορτογαλία. Εφόσον μεταφερθεί σε προσβεβλημένη(-ες) περιοχή(-ές), η εν λόγω ξυλεία στην (στις) προσβεβλημένη(-ες) περιοχή(-ές):- αποθηκεύεται χωριστά από τη λοιπή ξυλεία κωνοφόρων και προσδιορίζεται ανά είδος, τόπο καταγωγής και παραγωγό,- αποφλοιώνεται αμέσως.βδ) Ο απομονωμένος φλοιός κωνοφόρων (Coniferales), με εξαίρεση το φλοιό του Τhuja L., καταγωγής περιοχών στις οποίες έχει διαπιστωθεί η εμφάνιση του Bursaphelenchus xylophilus (Steiner et Bührer) Nickle et al.- καταστρέφεται με καύση ή χρησιμοποιείται ως καυσόξυλο σε εγκατάσταση βιομηχανικής επεξεργασίας, εντός της προσβεβλημένης περιοχής ή- υφίσταται θερμική επεξεργασία κατά τρόπο που να επιτευχθεί σε ολόκληρο το φλοιό ελάχιστη θερμοκρασία 56 °C επί 30 λεπτά. Η περαιτέρω μετακίνηση του εν λόγω θερμικά επεξεργασμένου φλοιού επιτρέπεται εφόσον ο φλοιός συνοδεύεται από το εν λόγω φυτοϋγειονομικό διαβατήριο.βε) Η ξυλεία κωνοφόρων (Coniferales), με εξαίρεση την ξυλεία του Τhuja L., καταγωγής περιοχών στις οποίες έχει διαπιστωθεί η παρουσία του Bursaphelenchus xylophilus (Steiner et Bührer) Nickle et al, υπό μορφή απορριμμάτων ξυλείας που παράγονται κατά τη στιγμή της υλοτόμησης, θα υφίσταται αμέσως καύση, εντός των προσβεβλημένων περιοχών, σε κατάλληλους χώρους και υπό επίσημο έλεγχο.βστ) Η ξυλεία κωνοφόρων (Coniferales), με εξαίρεση την ξυλεία του Τhuja L., καταγωγής περιοχών στις οποίες έχει διαπιστωθεί η παρουσία του Bursaphelenchus xylophilus (Steiner et Bührer) Nickle et al, υπό μορφή απορριμμάτων ξυλείας που παράγονται κατά την επεξεργασία του ξύλου, δεν μεταφέρεται και είτε υφίσταται αμέσως καύση, εντός των προσβεβλημένων περιοχών, σε κατάλληλους χώρους και υπό επίσημο έλεγχο, είτε χρησιμοποιείται ως καυσόξυλο στην εγκατάσταση επεξεργασίας.(1) ΕΕ L 4 της 8.1.1993, σ. 22.